ആയിരക്കണക്കിന് കുരുന്നുകളുടെ വിദ്യാരംഭമാണ് ഇന്ന് . ഈ ദിനത്തിൽ തന്നെ പുതിയ ഒരു ആരംഭത്തിന്റെ സന്തോഷകരമായ വാർത്തയുമായി എത്തിയിരിക്കുകയാണ് രമേഷ് പിഷാരടി . സംഭവം വേറെ ഒന്നമല്ല കുഞ്ചാക്കോ ബോബൻ നായകാനാകുന്ന പുതിയ സിനിമയായ ' പഞ്ചവർണ്ണ തത്ത ' യുടെ വിശേഷങ്ങളുമായി എത്തിയിരിക്കുന്നത് . ചിത്രത്തിൻറെ സംവിധാനം രമേഷ് പിഷാരടിയെന്നതു തന്നെയാണ് ആരാധകർക്ക് ഏറെ പുതുമ . പാട്ടുകൾ പ്രാധാന്യം നൽകുന്ന ഈ സിനിമയ്ക്ക് സംഗീതം നൽകുന്നത് എം ജയചന്ദ്രനാണ് . ഔസേപ്പച്ചൻറേതാണ് പശ്ചാത്തല സംഗീതം . സിനിമയിലെ ടൈറ്റിൽ ഗാനം ഒരുക്കിയിരിക്കുന്നത് നാദിർഷയാണ് . പ്രദീപ് നായരാണ് ചിത്രത്തിൻറെ ഛായാഗ്രാഹകൻ . സലിം കുമാർ , ധർമ്മജൻ , അനുശ്രീ , ജയറാം തുടങ്ങിയവർ പ്രധാന വേഷത്തിലെത്തുന്ന ചിത്രമാണിത് . മാത്രമല്ല 30തോളം പുതുമുഖ താരങ്ങളും സിനിമയിൽ അണിനിരക്കുന്നു . രമേഷ് പിഷാരടിയും ഹരി പി നായരും ചേർന്നാണ് ചിത്രത്തിന്റെ രചന നിർവഹിച്ചിരിക്കുന്നത് . അടുത്ത വർഷം ആദ്യം ചിത്രീകരണം ആരംഭിക്കുന്ന ചിത്രത്തിൻറെ നിർമാണം മണിയൻ പിള്ള രാജുവാണ് .